सचिन को राज्यसभा भेजने की क्या जरूरत : अन्ना  
अन्ना ने सवालिया लहजे में पूछा कि सचिन को राज्यसभा भेजने की क्या जरूरत है, जबकि उन्हें भारत रत्न दिया जाना चाहिए था।
अन्ना हजारे ने कहा कि राज्यसभा के लिए क्रिकेटर सचिन तेंदुलकर के नामांकन से उन्हें काफी हैरानी हुई है और उन्होंने कहा कि इस बारे में जो कुछ भी चल रहा है, उसे वह समझ ही नहीं पा रहे हैं। अन्ना ने सवालिया लहजे में पूछा कि सचिन को राज्यसभा भेजने की क्या जरूरत है, जबकि उन्हें भारत रत्न दिया जाना चाहिए था। वहीं, अन्ना ने बाबा रामदेव का उनकी टिप्पणियों पर बचाव करते हुए कहा कि रामदेव ने जो कहा है, वह गलत नहीं है।
गौरतलब है कि रामदेव ने सांसदों को इंसान के भेष में शैतान बताया था। अन्ना ने कहा, ‘‘रामदेव ने जो कुछ भी कहा उसमें कुछ भी गलत नहीं है। आज कई लोगों के खिलाफ सबूत हैं। जब पार्टी टिकट देती है, तो वे दागदार व्यक्ति को क्यों देती हैं?’’ उन्होंने कहा, ‘‘पार्टियां केवल वोट के बारे में सोचती हैं। वे यह नहीं सोचतीं कि जिन्हें वे खड़ा कर रही हैं, वे अपराधी हैं। लोकतंत्र के मंदिर का क्या होगा, अगर वहां ऐसे लोग प्रवेश करेंगे।’’    

गौरतलब है कि रामदेव ने सांसदों को इंसान के भेष में शैतान बताया था। अन्ना ने कहा, ‘‘रामदेव ने जो कुछ भी कहा उसमें कुछ भी गलत नहीं है। आज कई लोगों के खिलाफ सबूत हैं। जब पार्टी टिकट देती है, तो वे दागदार व्यक्ति को क्यों देती हैं?’’ उन्होंने कहा, ‘‘पार्टियां केवल वोट के बारे में सोचती हैं। वे यह नहीं सोचतीं कि जिन्हें वे खड़ा कर रही हैं, वे अपराधी हैं। लोकतंत्र के मंदिर का क्या होगा, अगर वहां ऐसे लोग प्रवेश करेंगे।’’